Kagu-Eesti hilisrauaaja kääpad sarnanevad Kirde-Eesti omadega, kuid nii suuri kalmistuid kui Jõugal seal ei tunta. Üks paremini uuritud kalmistud paikneb Lindoras (16 kääbast). Omapärane on kalmistu Siksalis, kus avastati 43 väikest kääbast läbimõõduga 2-5 m ja kõrgusega kuni 75 cm. Matmisviis oli Siksalis olnud mitmekesine: esines nii puistepõletusmatust esialgsel maapinnal kääbaste all (vahel ka maa sees) kui ka laibamatuseid maahaudades kääpakuhjatiste all. Mõnes kääpas esines kivi- ja mõnes palkkonstruktsioone. Siksali kalmistu rajati hilisrauaajal ning seda kasutati veel ka keskajal.